Liber Numeri
Liber Numeri (Graece ; Hebraice  Bəmiḏbar, "in deserto"‬, quartum libri verbum) est quartus liber et Thanach sive Pentateuchi et Bibliorum Sacrorum. Liber, qui est de populo Israël in deserto, in principio duodecim tribus Israël, numeros virorum et ordines tribuum exponit.

Nomen et origo 
Liber Numeri Hebraice verbo בַּמִּדְבָּר, Bəmiḏbar ("in desert"), incipit, ex quo appellationem Hebraicam trahit. Appellatio a primis vel principalibus verbis sumpta cum recitatione Thorae in synagoga coniuncta est: Die Sabbati Thora lectione continua recitatur. Hebdomadis anni Iudaici congruens (vide: Calendarium Hebraicum) Textus Masoreticus saeculo III. p.C.n. in 54 capitula (Hebraice: פרשה, parasa) distributus est.

Nomen Latinum illum Graecum sequens (Αριθμοί, "numeri") ad plurimos numeros, qui in prima libri parte inveninuntur, reicit.

Quaestio, quis librum Numeri conscripsisset, multas et varias disputationes incitavit (vide: Thora).

Breviarium 
 Populi recensus et praeparatio futuri itineris per desertum (cap. 1–4)
Variae leges (cap. 5–6) de lepra, furto, adulterio, praeterea de sacris. Valde notum est illud de benedictione (Num 6,23-27):
23 Loquere Aaron et filiis eius: Sic benedicetis filiis Israel et dicetis eis:
24 Benedicat tibi Dominus et custodiat te!
25 Illuminet Dominus faciem suam super te et misereatur tui!
26 Convertat Dominus vultum suum ad te et det tibi pacem!.
27 Invocabuntque nomen meum super filios Israel, et ego benedicam eis.
Sanctificatio habitaculi sancti (cap. 7–9)
Iter per desertum (cap. 10–12): Cum populus questus est, quod carne careret, Deus coturnices misit; coturnicibus devoratis multi homines mortui sunt. Maria, Moysis soror, fratrem vituperans, quod Aethiopissam in matrimonium duxerat, ilico lepra affecta, postea autem iterum sana facta est.
Quadraginta annos in deserto (cap. 13–15): Ubi excursores in Chanaan praemissi ibi terras uberes a populo forti custoditas esse narraverunt, et populus ne proficisceretur recusavit, a Deo punitus est: Illius aetatis hominibus in deserto mortuis demum filii eorum quadraginta annis post Terram Promissam attacturos esse.
Seditio et punitio Core Levitae (cap. 16–17)
Alia praecepta sacerdotum (cap. 18–19)
Mors Aaronis; Moyses findit petram et aquam effluere facit; pugnae in deserto commissae (cap. 20–22)
Narratio de Balaam (cap. 22–24)
Cultus deorum apud Moabitas, secundus populi recensus (cap. 25–26)
Ordo hereditatis, successio Moysis, leges de sacris (cap. 27–30)
Exstirpatio Madianitarum (cap. 31)
Moyses statuit, quomodo Chanaan distribueretur; incolae expellerentur aut interficerentur (cap. 32–36).

Bibliographia 
Ludwig Schmidt: Literatur zum Buch Numeri. In: Theologische Rundschau. 63, 1998, p. 241–266.
Ludwig Schmidt: Neuere Literatur zum Buch Numeri (1996–2003). In: Theologische Rundschau. 70, 2005, p. 389–407.
W. H. Bellinger, Jr.: Leviticus and Numbers. New International Biblical Commentary, Old Testament Series 3. Hendrickson Publishers, Peabody, Mass. / Paternoster Press, Carlisle 2001, ISBN 1-56563-213-3.
Horst Seebass: Numeri. Biblischer Kommentar – Altes Testament 4. vol. 2: Numeri 10,11 – 22,1. 2003, ISBN 3-7887-1475-1.

Nexus externi 

 Liber Numerorum in versione Vulgata Stuttgartensi
 Liber Numeri in Vulgata Clementina
 Liber Numeri in Nova Vulgata
 Liberi Numeri cum commentario Rashi 

!